Sorbus aria

L'Albièr, Albièr blanc, o Sorbièr dels Alps (Sorbus aria) es un arbre de la familha  Rosacèas originari del sud d'EuròpaSource: Julve, Ph., 1998 ff. - Baseflor. Index botanique, écologique et chorologique de la flore de France. Version : 23 avril 2004 - Rameau J.C. et al., 1989, Flore forestière française - tome 1.

 Descripcion 
L'albièr blanc es un arbre ermafrodit de camba dreita e de forma ovoïda que pòt mesurar de 3 a .

L'escòrça es grisa, las fuèlhas altèrnas, irregularament dentadas, tomentosas blancas dessós.

Pòrta al mitan de la prima d'inflorescéncias en corimbe pollinizadas per entomogamia.

Los fruits (alisas) son de drupas escampilhadas per via endozoocòra.

L'albièr blanc presa las zonas de ròcas, bòsques sècs, las cassanhas pubescentas, fajedas sècas, bòsques de puèges e de combas de tendància sèca, pinedas, bòsques acidofils submontanhòls e montanhòls, limit de bòsc.

Proprietats
Son fruit es pas toxic: es considerat coma comestible, mas sa carn es farinosa e d'una sabor a l'encòp acidulada e sucrada. Servís de còps que i a per aprestar de confituras après las premièras geladas.

 Sosespècias e varietetats 
 Sorbus aria (L.) Crantz subsp. aria dels bòsques caducifoliats medioeuropèus, basofils, oligotrofils
 Sorbus aria (L.) Crantz subsp. aria var. incisa dels bòsques caducifoliats medioeuropèus, basofils, montanhòls dels vabres
 Sorbus aria (L.) Crantz subsp. cretica des  bòsques caducifoliats medioeuropèus, basofils, occidentals

 Ibrid 
Lo crosament de l'albièr blanc amb lo perièr commun donèt naissença a un ibrid intergeneric nomenat ×Sorbopyrus auricularis dich perièr de Bollwiller.

 Referéncias 

 Veire tanben 
 Article connèxe 
 Sorbus torminalis

 Ligams extèrnes 


 Site de l'académie de Besançon

 Bibliografia 

Categoria:Flòra (nom scientific)
Categoria:Arbre
Categoria:Boscassilha
Categoria:Maloideae